Cernunnos - Alemannische Wikipedia

# Cernunnos

### Us der alemannische Wikipedia, der freie Dialäkt-Enzyklopedy

Cernunnos ufem »Nautæ Parisiaci«

De Cernunnos isch e Gott vode Fruchtbarkait vo de Chelte, wo miteme Hirschgwaih dargstellt werd.

## [ändere] Name

De Name isch nöd aihaitlich überliferet. Ufem Nautedenkmol vo Paris (Pillier de Nautes; Nautæ Parisiaci) werd er [C]ERNVNNOS gnennt, währed e Metallplatte vo Seinsel-Rëlent (Luxeburg) em DEO CERVNICO gwidmet isch. E gallo-griechischi Inschirft us Montagnac (Hérault) nennt en καρνονου. Es werd agnoo, as de Name vo ie. *cerH-no- "Horn" abglaitet isch (vgl. alem. Horn; lat. cornu).

## [ändere] Darstellig

De Cernunnos zäme mitem Merkur und em Apollo ufem Altoor vo Reims

De Cernunnos werd as e Maa wo ufem Bode sitzt dargstellt. Er het maistens ai Bai unterschlage (Schniidersitz), wa vode Cheltologe fälschlicherwiis as "Buddha-Haltig" bezaichnet worden isch. Us sinere Stirn waxt e Hirschgwai. Mengisch sind die Gwaih gschmückt mit je aim Torques, so ufem Nautedenkmol. Ufem Chessel vo Gundestrup und de Felszaichnig im Val Camonica trait er aber en Torques i de rechte Hand. Tier wonen biglaitet sind de Hirsch, de Muni und d Schlange. Well er au miteme Geldseggel dargstellt werd, chan er als Fruchtbarkaitsgott dütet werde. Vom ikonologische Typ her, chan er as Herr vo de Tier bezaichnet werde.

Möglicherwiis stellt au d Bronzestatue us Bouray (südlich vo Paris) de Cernunnos dar. Zwor isch de bartlosi Jüngling miteme enge Torques um de Hals ohni Gwaih dargstellt, aber sini unterschlagene Füess endet i Hirschhuf.

Die maiste vode mee as 30 Darstelige vom Cernunnos stamet usem östliche Gallie.

## [ändere] Witerlebe

Es werd vermuetet, as de Cernunnos i de englische Saagegstalt Herne the Hunter witerlebt. Sicherer isch da bim bretonische Hailige St. Corneille, wo de Schutzpatron vo de ghörnte Tier isch.

De Herr vo de Tier ufem Chessel vo Gundestrup

## [ändere] Büecher

- Bernhard Maier, Lexikon der keltischen Religion und Kultur; Kröner, Stuttgart (1994). ISBN 3-520-46601-5
- S. & P.F. Botheroyd: Lexikon der keltischen Mythologie; Diedrichs 1992. ISBN 3-424-01077-4

Vun "http://als.wikipedia.org../../../c/e/r/Cernunnos.html"

Kategori: Keltische Mythologie

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech